Tilžės gatvės viadukas

Tilžės gatvės viadukas – automobilių transporto viadukas, stovintis Šiauliuose, Tilžės gatvėje. Nutiestas virš geležinkelio ruože Ryga–Šiauliai ir Dubijos gatvės, sujungia miesto pietvakarinę dalį (Žaliukes ir Besarabiją) su šiaurės rytine (miesto centrine) dalimi.„SRP Projektas“. Tilžės gatvės viaduko Šiauliuose rekonstravimo techninis projektas siauliai.lt, 2024-09.  Sutampa su kelio  maršrutu.

Tilžės gatvė Šiauliuose – ilgiausia mieste, jos trasa tęsiasi nuo Ginkūnų gyvenvietės iki Lieporių mikrorajono ir siekia apie 11 kilometrų. 1962 m. per geležinkelio pervažą, kertančią šią gatvę, buvo pastatytas viadukas.Ilgiausia miesto gatvė (1) skrastas.lt 2009-09-11 Viadukas per geležinkelį ir per Dubijos gatvę pirmą kartą buvo rekonstruotas 1990 m. ir 2011-2012 m.

 Konstrukcija 

Transporto statinys suprojektuotas ir pastatytas įvertinus kintamųjų apkrovų modelių H-30 ir HK-80 poveikį į konstrukcijas. Viaduką sudaro 17 tarpatramių su skirtinga perdangos konstrukcija. Gelžbetoninės perdangos formulė yra 8,50+6×14,10+15,0+48,50+15,0+6×14,10+8,5 m., bendras viaduko ilgis – 324 m, plotis – 17,36 m. Perdangos konstrukcinės ypatybės skirtingose statinio dalyse:
 I-VII ir XI-XVII tarpatramiai. Perdangą sudaro 12 pagrindinių surenkamų tėjinio skerspjūvio sijų, išdėstytų kas 1,40 m. Šie tarpatramiai pagal atrėmimo sąlygas:
 I-II ir XVI-XVII tarpatramiai. Įrengtos dviejų tarpatramių nekarpytos (8,5 m + 14,1 m) perdangos;
 III-VI ir XII-XV tarpatramiai. Įrengtos keturių tarpatramių nekarpytos (4×14,10 m) perdangos;
 VII ir XI tarpatramiai. Įrengtos dviatramės karpytos (14,10 m) perdangos.
 VIII-X tarpatramiai. Įrengta sijinė-šarnyrinė sistema su intarpine perdanga IX tarpatramyje. Šių tarpatramių ilgiai – (15,0 + 48,5 +15,0) m. Intarpinės perdangos ilgis – 32,5 m.

 Statinio rekonstrukcija 

Viaduku vyksta intensyvus eismas, nes statinys įrengtas pagrindinėje miesto gatvėje, per jį galima patekti į centrinę miesto dalį. Dėl pablogėjusios techninės būklės, Šiaulių miesto administracijos sprendimu nuo 2021 m. buvo uždraustas krovininio transporto judėjimas viaduku. 2022 m. rugsėjo mėnesį ekspertizės akte  buvo konstatuota, kad perdangos sijos netenkina reglamentuojamų esminių statinio reikalavimų, todėl transporto priemonių svoris turi būti ribojamas. Viešajam transporto eismui ant viaduko paliktos vidurinės eismo juostos. Pasirinkta alternatyva susidėvėjusiam statiniui – viso viaduko demontavimas bei naujo (platesnio) pastatymas su jame esančiais pėsčiųjų ir dviračių takais, skaidriomis, triukšmą mažinančiomis užtvaromis.  Preliminariais skaičiavimais, numatomos alternatyvos statybos kaštai – iki 20 milijonų eurų.Šiaulių viadukas: sugriūti neturėtų, bet konstrukcijos morališkai paseno etaplius.lt 2023-01-31Senasis viadukas Šiauliuose bus nugriautas: kaip gali atrodyti naujasis? etaplius.lt 2025-08-13 Projektu siekiama ne tik atnaujinti patį viaduką, bet ir pagerinti jungtis su Dubijos gatve, įrengiant saugesnes sankryžas bei nuovažas.Tilžės gatvės viaduką griaus, statys naują skrastas.lt 2025-08-21

 Šaltiniai 

 Nuorodos 

 Tilžės gatvės viaduko, Šiauliuose, rekonstrukcijos projekto parengimo ir projekto vykdymo priežiūros paslauga eviesiejipirkimai.lt

Kategorija:Šiaulių tiltai
Kategorija:Lietuvos sijiniai tiltai
Kategorija:Lietuvos viadukai